钦定古今图书集成/理学汇编/经籍典/第138卷 > 《汉韩婴诗外传二》 > 《鸨羽 有狐绥绥》
## 钦定古今图书集成/理学汇编/经籍典/第138卷 > 《汉韩婴诗外传二》 > 《鸨羽 有狐绥绥》

“昔者不出户而知天下，不窥牖而见天道，非目能视乎千里之前，非耳能闻乎千里之外，以己之情量之
也。己恶饥寒焉，则知天下之欲衣食也；己恶劳苦焉，
则知天下之欲安佚也；己恶衰乏焉，则知天下之欲
富足也。”知此三者，圣王之所以不降席而匡天下，故
君子之道，忠恕而已矣。夫处饥渴，苦血气，困寒暑，动
肌肤，此四者，民之大害也。害不除，未可教御也。四体
不掩，则鲜仁人，五藏空虚，则无立士。故先王之法，天
子亲耕，后妃亲蚕，先天下忧，衣与食也。《诗》曰：“父母何
尝？心之忧矣，之子无裳。”